Anexa nr. 2

la Hotarărea nr. \_\_\_\_/\_\_\_\_\_\_\_\_\_\_

Comuna Arefu **Judetul Arges**

Nr…………/………….. Nr…………./……………

**CONTRACT DE ADMINISTRARE**

I. **Părţile contractante :**

1.1. Comuna Arefu, cu sediul în Sat Arefu, Strada Principala, Nr.418, Comuna Arefu, Judetul Arges, Cod Fiscal : 4583950, reprezentat prin Primar Stoican Gheorghe, în calitate de **proprietar,**

    şi

   1.2 **Judetul Arges**, cu sediul în Municipiul Pitesti, Piata Vasile Milea, Nr.1, Judetul Arges, Cod Fiscal: 4229512 , reprezentat prin Presedinte Manu Constantin Dan, în caliatate de **administrator**.

În temeiul prevederilor **Legii nr. 215/2001**, privind administrația publica locala, republicata, cu completarile si modificarile ulterioare, ale **Legii nr. 213/1998**, privind bunurile proprietate publica, cu completarile si modificarile ulterioare, ale **Hotărârii Consiliului Local Arefu nr.16/08.03.2018**, părțile au convenit la încheierea prezentului contract de administrare.

**II.Obiectul contractului:**

1. Obiectul prezentului contract îl constituie darea în administrare de către **Comuna Arefu**, către **Judetul Arges**, a unui teren in suprafata de **4 ha** situat in **extravilanul Comunei Arefu, Tarlaua 5, Parcela 1, 23 si 24, U.P. VI Limpedea, u.a. 193%, apartinand domeniului public al Comunei Arefu, Judetul Arges**.
2. Bunul ce face obiectul prezentului contract, mentionat mai sus, se da in administrarea Judetului Arges in vederea derularii proiectului **« Conservarea si consolidarea Cetatii Poenari Arges »**, si anume : amplasarea unui lift, amenajarea unei parcari la baza muntelui, precum si a unor constructii necesare derularii in conditii optime a acestui proiect.

**III. Durata contractului :**

1. Prezentul contract de administrare se încheie pe o perioadă **nedeterminata.**

**IV. Drepturile și obligațiile părților:**

**1. Proprietarul – Comuna Arefu se obligă:**

1. Să garanteze administratorul – Judetul Arges de evicțiune totală sau parțială din partea sa ori a terților, precum și de viciile ascunse ale terenului ;
2. Să nu tulbure administratorul în exercitarea drepturilor prevăzute în prezentul contract;
3. Să notifice administratorul, cu cel putin 60 de zile, apariția oricaror împrejurari de natură să aducă atingere drepturilor acestuia.

**2. Administratorul – Judetul Arges se obligă:**

1. Să folosească bunul dat în administrare conform destinaţiei lui şi numai pentru îndeplinirea atribuţiilor născute din prezentul contract;
2. Să exploateze bunul dat în administrare ca un bun administrator, evitând distrugerea, degradarea sau deteriorarea sa;
3. Sa permita proprietarului – Comuna Arefu incasarea taxei ce se va stabili pentru parcarea amenajata la baza muntelui, aceasta reprezentand venit la bugetul local al Comunei Arefu;
4. Să restituie proprietarului bunul dat în administrare la încetarea contractului de administrare;
5. Sa suporte toate cheltuielile aferente derularii proiectului **« Conservarea si consolidarea Cetatii Poenari Arges »**, in ceea ce priveste terenul dat in administrare(SF, PT, scoatere din fond forestier, PUZ, etc.).
6. Să aducă la cunoştinţa proprietarului orice fapte şi acte care pun în pericol integritatea bunului şi, de asemenea, să aducă la cunoştinţa acestuia orice alte fapte de natură să împiedice folosinţa normală a bunului;
7. Să suporte toate cheltuielile născute ca urmare a neglijenţei sau a folosirii în mod necorespunzător a bunului dat în administrare;
8. Să suporte cheltuielile curente rezultate din exploatarea bunului în condiţii normale;
9. Să încheie contracte de furnizare a utilităților și să suporte contravaloarea acestora.

**3. Drepturile proprietarului:**

1. Să urmărească îndeplinirea obligaţiilor asumate de către administrator prin prezentul contract;
2. Să inspecteze bunul administrat, să verifice stadiul realizării lucrărilor;
3. Să pretindă despăgubiri pentru pagubele suferite ca urmare a neîndeplinirii sau îndeplinirii necorespunzatoare a obligațiilor de către administrator, ori din culpa dovedită și exclusivă a acestuia;
4. Să pretindă administratorului să asigure funcționalitatea bunului, corespunzator activităților care se desfășoara pe acesta;
5. Să primească, la expirarea termenului pentru care a fost incheiat contractul, bunul.

**4. Drepturile administratorului:**

1. Să administreze bunul în condiţiile legii;
2. Sa execute lucrarile si sa amplaseze constructii pe terenul ce face obiectul prezentului contract de administrare.

**5. Cesiunea contractului**:

1. Cesiunea contractului este interzisă**.**

**6. Încetarea contractului de administrare :**

Prezentul contract de administrare încetează în următoarele situații:

1. În cazul în care interesul național sau local o impune, prin denunțarea unilaterală de către administrator;
2. În cazul nerespectării obligațiilor contractuale de către administrator, proprietarul are dreptul să rezilieze contractul de plin drept, obigând administratorul la plata unei despăgubiri proporțional cu daunele suferite;
3. La dispariția, dintr-o cauză de forță majoră, a bunului dat în administrare sau în cazul imposibilității obiective a administratorului de a-l exploata, prin renunțare, fără plata unei despăgubiri.

**7. Răspunderea contractuală:**

Pentru nerespectarea totală sau parțială, ori pentru executarea defectuoasă a vreuneia dintre clauzele contractuale, partea vinovată se obligă să plătească daune-interese, calculate pe baza valorii pagubelor provocate sau să remedieze defecțiunile provocate din vina sa constatată și dovedită, pe cheltuiala proprie, in cel mai scurt timp posibil.

**8. Forța majoră**:

1. Orice imprejurare independentă de voința părților, intervenită după data semnării contractului care împiedică executarea acestuia, este considerată forță majoră și exonerează de raspundere partea care o invocă. Sunt considerate ca forță majoră, în sensul acestei clauze, împrejurări ca : război, cutremur, marile inundații, embargo.
2. Partea care invocă forța majoră trebuie să anunțe cealaltă parte în termen de 5 zile calendaristice, de la data apariției respectivului caz de forță majoră și să prezinte un act confirmativ, eliberat de autoritatea competentă din propriul județ, prin care să certifice realitatea și exactitatea faptelor și a imprejurărilor care au condus la invocarea forței majore și, de asemenea, de încetarea acestei situații.

**9. Modificarea Contractului:**

1. Prezentul contract se poate modifica prin negociere si acord bilateral, la inițiativa oricarei părți contractante, sub rezerva notificării scrise a intenției de modificare și a propunerilor de modificare cu cel puțin 60 zile înaintea datei de la care se dorește modificarea.
2. Modificarea se va face printr-un act adițional semnat de ambele părți, care va constitui anexa la prezentul contract.
3. În condițiile apariției unor noi acte normative în materie, care intră în vigoare pe durata derulării prezentului contract, clauzele contractului se vor modifica și se vor completa în mod corespunzator.
4. Dacă o clauză a acestui contract ar fi declarată nulă, celelalte prevederi ale contractului nu vor fi afectate de această nulitate. Părțile convin ca orice clauză declarată nulă să fie înlocuită cu o altă clauză care să corespundă spiritului prezentului contract.

10. **Notificări**

1. Este interzisă subînchirierea în tot sau în parte, unei terţe părţi a bunului care face obiectul prezentului contract de administrare.
2. În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în prezentul contract de administrare.
3. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor pe această confirmare.
4. Dacă notificarea se trimite prin fax, ea se consideră primită în prima zi lucrătoare după cea în care a fost expediată.
5. Notificările verbale nu se iau în considerare

**11. Litigii:**

1. Litigiile de orice fel ce decurg din executarea prezentului contract se vor soluționa pe cale amiabilă.
2. În situația în care părțile nu se pot înțelege, litigiile se vor soluționa de către instanțele judecătorești competente.

**12. Dispozitii finale:**

1. Pe toată durata administrării, cele doua părți se vor supune legislației din România.
2. Modificarea și completarea contractului de administrare se poate face ori de cate ori va fi nevoie, prin acte adiționale, cu acordul părților în funcție de necesitate și de noile reglementări în domeniu.
3. Modificarea perioadei contractuale se va face dacă, în conformitate cu dispozitiile **Legii nr. 215/2001**, privind administrația publica locala, republicata, cu completarile si modificarile ulterioare, ale **Legii nr. 213/1998**, , privind bunurile proprietate publica, cu completarile si modificarile ulterioare, proprietarul va considera oportun si motivat, şi va adopta o hotărâre în acest sens.

Prezentul contract s-a încheiat în două exemplare, cu valoare juridică egală și se va înmâna câte un exemplar ambelor părţi.

**PROPRIETAR, ADMINISTRATOR,**

**COMUNA AREFU JUDETUL ARGES**

**REPREZENTATA PRIN REPREZENTAT PRIN PRIMAR, PRESEDINTE**

**GH.STOICAN MANU CONSTANTIN DAN**